EkBass/fiwiki-20250220-pages-articles huggingface dataset:
Tilusjärjestely

Tilusjärjestely on suunniteltu pirstoutuneiden maaomistusten ja lohkojen uudelleenjärjestely, jossa tiluksia vaihdetaan kiinteistöjen kesken tai siirretään kiinteistöstä toiseen. Tilusjärjestelyä voidaan käyttää pirstoutuneen tilusrakenteen kokoamiseen tai erilaisten maankäytön kehittämistavoitteiden edistämiseen. Perinteisesti tilusjärjestelyjä on käytetty maatilojen kannattavuuden parantamiseen yhdistämällä pirstoutuneita peltolohkoja. Tarve tilusrakenteen parantamiseen on noussut ruokaturvallisuuden, ruoan hinnan ja maatilojen hyöty-kustannussuhteen parantamisesta. Kun havaittiin, ettei markkinatalous pysty ratkaisemaan maaomistusten pirstoutumista, moni maa on ottanut käyttöön tilusjärjestelylainsäädäntöä. == Historia == Tilusjärjestelyjä on tehty Euroopassa vuosisatoja. Tiettävästi ensimmäinen moderni tilusjärjestely tehtiin Ranskassa Rouvres-en-Plainessa vuonna 1707. Suomen ensimmäinen merkittävä tilusjärjestely oli isojako. Isojaon lähtölaukauksena pidetään maanmittari Jakob Faggotin vuonna 1746 ilmestynyttä kirjaa Svenska lantbruks hinder och hjälp. Faggot liitti monia jo aikaisemmin käytössä olleita keinoja yhteen ja nimesi ne isojaoksi ja lisäsi siihen jyvityksen periaatteen, joka mahdollisti oikeudenmukaisen jaon erilaatuisilla mailla. Isojakojen ollessa vielä suuressa osassa Suomea kesken tai kokonaan aloittamatta, alkoi yhä enemmän näkyä tyytymättömyyttä jaoissa saavutettuihin tuloksiin. Tilanteen korjaamiseksi säädettiin 1848 säädökset isojaonjärjestelystä ja 1916 uusjaosta. == Tilusjärjestelyn tyypit Suomessa == Tilusjärjestelyt voidaan nykyisin jakaa Suomessa tavoitteiden perusteella kolmeen päätyyppiin: * Peltotilusjärjestelyt, joiden tavoitteena on parantaa maatalouden kannattavuutta ja vähentää ilmastopäästöjä * Metsätilusjärjestelyt, joiden tavoitteena on parantaa metsätalouden kannattavuutta * Hanketilusjärjestelyt, joiden tavoitteena on toteuttaa yhteiskunnan infrastruktuuri- tai suojeluhanke niin, että maanomistajille tuleva haitta on mahdollisimman pieni. Suomessa ei ole järjestelty rakennusmaata, vaikka vuonna 1997 voimaan tullut Kiinteistönmuodostamislaki sen mahdollistaakin. Rakennusmaan järjestelyn edellytyksenä on, että siitä on määräys asemakaavassa. == Katso myös == *Tilusjärjestelyistä Maanmittauslaitoksen sivuilla == Lähteet == Luokka:Maanmittaus
Turvarele

Turvarele on laite joka pysäyttää tai estää laitteen toiminnan huolto- vaara- tai virhetilanteessa. Turvareleillä varmistetaan osaltaan työturvallisuutta. Turvareleeseen kytketään rajakytkimiä, hätä-seis painikkeita, kuittauspainikkeita, antureita, sekä muita turvatoimintoja. == Lähteet == http://www.phoenixcontact.fi/technologies/40872_49240.htm Luokka:Työturvallisuus
Murakumo-luokka

Murakumo-luokka () oli keisarillisen Japanin laivaston kuuden aluksen muodostama torpedovenehävittäjäluokka. == Alukset == Murakumo-luokan hävittäjät Nimi Telakka Kölinlasku Vesille Valmis Kohtalo Murakumo John I. Thornycroft and Company, Chiswick 1. lokakuuta 1897 16. marraskuuta 1898 29. joulukuuta 1898 miehistönsä upottama 4. kesäkuuta 1925 Shinonome Thornycroft 1. lokakuuta 1897 14. joulukuuta 1898 10. maaliskuuta 1899 haaksirikkoutui 23. heinäkuuta 1913 Yūgiri Thornycroft 1. marraskuuta 1897 26. tammikuuta 1899 10. maaliskuuta 1899 romutettiin 1. huhtikuuta 1922 Shiranui Thornycroft 1. tammikuuta 1898 15. maaliskuuta 1899 13. toukokuuta 1899 romutettiin 25. helmikuuta 1925 Kagerō Thornycroft 1. elokuuta 1898 23. lokakuuta 1899 31. lokakuuta 1899 romutettiin 25. helmikuuta 1925 Usugumo Thornycroft 1. syyskuuta 1898 16. tammikuuta 1900 1. helmikuuta 1900 miehistönsä upottama 29. huhtikuuta 1925 == Lähteet == * === Viitteet === *
Johan Risingh

John Rising(h) (1617–1672) oli Pohjois-Amerikkaan perustetun Uuden-Ruotsin viimeinen kuvernööri. Hänen virkakautensa alkoi kesällä 1654 ja päättyi syksyllä 1655 Uusien Alankomaiden joukkojen vallattua Fort Kristinan ja muut Delawaren ja New Jerseyn alueilla sijainneet ruotsalaislinnakkeet. ==Historia== ===Vaiheet Ruotsissa=== Risingh syntyi vuonna 1617 Ruotsissa Itä- Götanmaalla olevassa Finspångin kunnassa. Lukion jälkeen hän opiskeli Uppsalan yliopistossa ja Leidenin yliopistossa. Vuosina 1651–1653 hän oli Ruotsin kauppakollegiossa sihteerin virassa ja kirjoitti tutkielman kaupankäynnistä ja taloustieteestä. Risingh oli kiinnostunut ennen kaikkea siirtokuntien toiminnasta ja teki matkan Britanniaan oppiakseen sikäläistä siirtomaapolitiikkaa. Vuonna 1653 Risingh sai ritarin arvonimen. Saman vuoden aikana hänet nimitettiin valtionkansleri Axel Oxenstiernan suosittelemana Uuden Ruotsin uudeksi kuvernööriksi Johan Printzin virkaa väliaikaisesti hoitaneen Johan Papegojan paikalle.Johnson 2012 s. 475. ===Siirtokunnan kuvernöörinä=== Lähtiessään Ruotsista Delawareen Risingh sai tarkat ohjeet siitä, miten hänen tuli saattaa Uuden-Ruotsin siirtokunta uuteen kukoistukseen. Kuvernööri Printzin alaisuudessa siirtokunta oli lyhyen menestyksen jälkeen kokenut monia vaikeuksia, joiden suurimpana syynä olivat olleet siirtolaisten vähyys ja kauppatavaran loppuminen. Kun Risingh lähti Delawareen syksyllä 1653 purjealus Örnillä, laivalla matkusti lähes 300 siirtolaista ja 50 sotilasta. Kun alus toukokuussa saapui perille, olivat sairauden vähentäneet siirtolaismäärää noin sadalla.Johnson 2012 s. 487. Runsaan vuoden aikana Risingh vahvisti linnoitusten puolustusta, sijoitti siirtolaiset eri osiin siirtokuntaa ja osti intiaaneilta viljelykseen soveltuvaa lisämaata. Siirtokunnan vahvistaminen osoittautui kuitenkin ylivoimaiseksi tehtäväksi. Ruotsista alkuvuodesta 1654 Gyllen Hajin mukana lähetetyt täydennysjoukot ja kauppatavarat eivät milloinkaan saapuneet perille. Alus purjehti ohi Delawaren ja ajautui Long Islandille, jossa Uusien Alankomaiden kuvernöörin Peter Stuyvesantin sotilaat sieppasivat sen. Hieman myöhemmin Suyvesantin sota-alukset piirittivät Uuden-Ruotsin linnakkeet ja valtasivat ne. Risingh katsoi sotatoimet turhiksi ja suostui allekirjoittamaan antautumiskirjan, jonka tuloksena Uusi-Ruotsi siirtyi hollantilaisten alaisuuteen. Risinhg ei halunnut jäädä Stuyvesantin alaisuuteen, vaan palasi sotilaitten ja upseerien joukossa takaisin Ruotsiin, jossa hän kuoli köyhyydessä vuonna 1672. ==Lähteet== *Johnson, Amandus: The Swedish Settlements on the Delaware, 1638-1664 volume 2, Ulan Press, 2012 (vuoden 1923 alkuperäispainoksen näköispainos Teos arkistossa ===Viitteet=== Luokka:Siirtomaajohtajat Luokka:Amerikanruotsalaiset Luokka:Vuonna 1617 syntyneet Luokka:Vuonna 1672 kuolleet
Epari

Epari on keskiviikkoisin Seinäjoella, Etelä-Pohjanmaalla ilmestyvä kaupunkilehti. Sen jakelu on noin 53 000 kotitaloutta Seinäjoen seutukunnan alueella (vuonna 2019).Epari mediakortti 2019 Näistä noin 1 000 kappaletta on noutopistejakelun kautta. Julkaisija on Ilkka-Yhtymä Oyj:n tytäryhtiö I-Mediat Oy. == Historia == Lehti perustettiin 1926 nimellä Seinäjoen Sanomat, mutta varsinainen ilmestyminen tilattuna sanomalehtenä alkoi seuraavan vuoden alusta Seinäjoen, Ilmajoen, Nurmon ja Peräseinäjoen alueilla. Lehteä julkaistiin kerran viikossa, mutta joulukuun alusta 1928 kahdesti viikossa tiistaisin ja perjantaisin. Nimeksi muutettiin Kyrönmaa vuonna 1930 ja kahden vuoden kuluttua Seinäjoki. Lehden osti sanomalehti Vaasaa julkaissut Vaasa Oy 1938, jolloin nimeksi tuli Etelä-Pohjanmaa ja ilmestyi enimmillään viisi kertaa viikossa. Vaasa Oy:n myötä lehti siirtyi Ilkka-Yhtymälle 1992 ja muutettiin kerran viikossa ilmestyväksi ilmaisjakelulehdeksi, kaupunkilehdeksi 2002. Nimi Epari otettiin käyttöön vuonna 2008 kutsumanimenä, joka virallistui 2013. == Päätoimittajat == * Heikki Laurinmäki (1927–1952) * O. J. Kuusisto (1952–1960) * Armas Virtanen (1960–1972) * Yrjö Ripsaluoma (1972–1973) * Paula Hämäläinen (1974–1996) * Raimo Vaisto (1996–2001) * Sinikka Välikoski (2002–2007) * Markku Leiwo (2008–2013) * Laura Syväoja (2013–2020) * Tero Hautamäki (2020 alkaen) == Lähteet == == Aiheesta muualla == * * Seinäjoen Sanomat (1926-1930) Kansalliskirjaston digitaalisessa sanomalehtiarkistossa * Kyrönmaa (1930-1932) Kansalliskirjaston digitaalisessa sanomalehtiarkistossa * Seinäjoki (1932-1938) Kansalliskirjaston digitaalisessa sanomalehtiarkistossa * Etelä- Pohjanmaa (1938-1939) Kansalliskirjaston digitaalisessa sanomalehtiarkistossa Luokka:I-Mediat Luokka:Seinäjoen media Luokka:Suomalaiset kaupunkilehdet
Erkki Voipio

Erkki Voipio (1. marraskuuta 1917 Helsinki – 22. joulukuuta 1995 Helsinki) oli suomalainen teoreettisen sähkötekniikan professori. Erkki Voipio valmistui diplomi-insinööriksi Teknillisestä korkeakoulusta vuonna 1943, ekonomiksi Helsingin kauppakorkeakoulusta vuonna 1946 ja tekniikan tohtoriksi Tukholman Kuninkaallisesta teknillisestä korkeakoulusta vuonna 1955. Voipio toimi Teknillisen korkeakoulun teoreettisen sähkötekniikan professorina vuosina 1957–1980 ja vararehtorina 1979–1980. Voipio on tunnettu sähkötekniikkaa ja piiriteoriaa käsittelevistä oppikirjoistaan, jotka ovat olleet laajasti käytössä suomalaisissa tekniikan alan oppilaitoksissa. Teknillisen korkeakoulun opiskelijoiden keskuudessa Voipio oli tunnettu tiukasta arvostelukäytännöstään. Voipio rakasti tenttitehtäviä, joissa joutui laskemaan valtavasti ja hyvin hankalilla luvuilla. Laskutikkujen aikaan tenttisalissa kävikin melkoinen suhina. Pienikin laskuvirhe saattoi johtaa johtaa siihen, että tehtäväpisteiksi tuli pyöreä nolla.Sisäpiiri-lehti. 2004. Erkki Voipion isä oli käytännöllisen teologian professori Aarni Voipio ja veli Merentutkimuslaitoksen johtaja Aarno Voipio.Ellonen (2008), s. 827. ==Lähteet== Luokka:Teknillisen korkeakoulun professorit Luokka:Suomalaiset professorit Luokka:Suomalaiset insinöörit Luokka:Vuonna 1917 syntyneet Luokka:Vuonna 1995 kuolleet
Action (Lovexin kappale)

Action on suomalaisen Lovex-yhtyeen vuonna 2013 julkaistun studioalbumin, State of Mind, ensimmäinen single. Single sai ensisoittonsa YleX-kanavalla 13. maaliskuuta 2013. Single julkaistiin digitaalisesti 22. maaliskuuta. Yhtyeen laulaja Theonin mukaan ”Action” on viimeinen kappale, joka tehtiin yhtyeen neljännelle, 16. elokuuta 2013 julkaistulle State of Mind -albumille. Kappale sisältää albumin muista kappaleista poiketen myös vähän rappia ja sitä on verrattu Linkin Parkiin. Saku Perinnön ohjaama musiikkivideo kappaleeseen julkaistiin 22. maaliskuuta 2013 videopalvelu YouTubessa. Videota kuvattiin sekä Espanjassa että Helsingissä. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista – == Lähteet == Luokka:Lovexin kappaleet Luokka:Vuoden 2013 kappaleet
Harri Kivi

Harri Juhani KiviCV, Harri Kivi. Viitattu 30.4.2014. (s. 26. marraskuuta 1961 Helsinki) on suomalainen kuvataiteilija, joka käyttää veistoksen ja maalauksen välimaastoon sijoittuvissa teoksissaan usein aiheina ja lähtökohtina avaruuden ja meren kuvastoa. Kivi sanoo olevansa itseoppinut taiteilija, mutta on opiskellut kuvataidetta 1970-luvulta alkaen. Hän aloitti työuransa ravintola- alalla ja on toiminut myös tanssijana, valokuvamallina ja sivuosien näyttelijänä. Artesaaniopintojen myötä Kivi toimi useiden taiteilijoiden assistenttina ja kumppanina 1980-luvulla. ==Näyttelyjä ja hankkeita== Harri Kivellä on ollut kymmeniä yksityisnäyttelyitä mm. Rauman taidemuseossa (2006) sekä Kemin taidemuseossa (2008). Kivi on osallistunut yhteis- ja ryhmänäyttelyihin mm. Helsingin taidemuseossa Tennispalatsissa (Taidetta nuorille miehille, 2002), Vantaan taidemuseossa (Ei koskaan eläkkeelle, 2010), Espoon Taidemuseossa (Häsäkkä, 2002) Helsingin Juhlaviikoilla (2006, 2009), Art Without Borders -kiertonäyttelyssä (Liettua, Kreikka, Hollanti, Suomi ja Bulgaria 2005-2006) sekä Etelä-Karjalan taidemuseossa (Taiteen vuoksi, 2011). Vuonna 2007 Harri Kivi toteutti installaation Myös marsilaisilla on kotiintuloajat Nurmijärven kunnan Rajamäen kirjastoon. Vuonna 2011 Kivi perusti oman gallerian Helsingin Merihakaan.Harri Kivi Showroom, Vuosina 2007-2008 Kivi toimi vastaavana tuottajana Suomen Kulttuurirahaston Myrsky- hankkeelle,http://myrsky.skr.fi/index.php?option=com_content&view;=article&id;=14&Itemid;=12 jonka kohteena olivat syrjäytyneet ja syrjäytymisvaarassa olevat nuoret. Oman taiteellisen tuotantonsa ohella Kivi on 1990-luvulta lähtien tullut tunnetuksi taiteen ”jalkauttajana” epäsovinnaisiin paikkoihin, kuten laitoskoteihin, työpaikkoihin, lähiöihin ja kaupunkitiloihin. Hankkeisiin on osallistunut kuvataiteilijoiden lisäksi myös näyttelijoitä, muusikoita, tanssijoita ja kuvataiteilijoita. Kivi on toiminut myös muun muassa Ateneumin ja Designmuseon näyttelytyöryhmissä, gallerioiden näyttelysihteerinä gallerioissa sekä tuottajana ja kuraattorina eri taidehankkeissa. Lastenkotilapsen taustastaan johtuen Kivi on toiminut aktiivisesti muun muassa huostaanotettujen lasten, mielenterveyskuntoutujien ja muiden vähäosaisten puolesta. Mielenterveyden keskusliiton kanssa hän perusti Hyvän mielen gallerian 2007. Monien taideapurahojen lisäksi Kivi on palkittu Sosiaali- ja terveysturvan keskusliiton Kansalaistoiminnan tunnustuspalkinnolla 2007. Professori Altti Kuusamo luonnehti Harri Kiven taidetta vuonna 2012:Harri Kivi Showroom. Harri Kivi. Viitattu 30.4.2014. > Kuvataiteilija Harri Kivi on vaikuttanut taide-elämäämme piristävästi ja > piikittävästi laajalla rintamalla ja pitkään. Hänen monet projektinsa, kuten > Kauppala, Puska ja Myrsky, ovat monella tavalla olleet täyspainoista > yhteisöllistä taidetta. Etenkin Myrsky-projektilla on ollut laajakantoisia > nuorten sosiokulttuuriseen elämään ulottuvia positiivisia heijasteita. == Lähteet == == Aiheesta muualla == * Harri Kiven kotisivut * Kesähilloo * 5pm-5am window * Puska.fi * Harri Kivi kuvataiteilijamatrikkelissa Luokka:Suomalaiset taidemaalarit Luokka:Vuonna 1961 syntyneet Luokka:Elävät henkilöt
Akatsuki (1901)

Akatsuki () oli keisarillisen Japanin laivaston vuonna 1901 valmistunut Akatsuki-luokan torpedovenehävittäjä. Alus upposi osuttuaan Port Arthurin edustalla miinaan 17. toukokuuta 1904. == Valmistus == Alus tilattiin vuoden 1897 hankinnoissa Yarrow Shipbuildersilta Poplarista Lontoosta, missä köli laskettiin 10. joulukuuta 1900. Alus laskettiin vesille 13. helmikuuta 1901 ja valmistui vielä saman vuoden lopulla 14. joulukuuta. == Palvelus == Akatsuki saapui Yokosukaan 7. toukokuuta 1902. Alus osallistui Venäjän–Japanin sotaan, jossa se osui Port Arthurin taistelussa 17. toukokuuta 1904 miinaan. Alus poistettiin virallisestit alusluettelosta 19. lokakuuta 1905.Jentschura et al 1977, s. 132. == Lähteet == * * === Viitteet === Luokka:Akatsuki-luokan hävittäjät (1901) Luokka:Yarrow’n valmistamat alukset Luokka:Japanilaiset Venäjän–Japanin sodan hävittäjät
Maanmittaustoimitus

Maanmittaustoimitus on kiinteistönmuodostamislain (KML, 12.4.1995/554) mukainen kiinteistötoimitus tai muun lainsäädännön mukainen toimitus, kuten lunastus-, yksityistie- tai maantietoimitus, jossa määritetään rekisteriyksikkö tai käyttöoikeusyksikkö siten, että sen ulottuvuus on kiinteistörekisterin mukaan määritettävissä. Maanmittaustoimituksilla ylläpidetään kiinteistöjärjestelmää kiinteistöjaotuksen muuttuessa tai sitä kehitettäessä tai selvitettäessä. Valtion vastuulla olevien alueiden osalta maanmittaustoimitusta haetaan Maanmittauslaitoksesta. Asemakaava-alueilla erityisesti suuremmissa kaupungeissa ja kunnissa toimituksista huolehtivat kaupunkien mittausosastot. Majamaa, V.- Markkula, M: "Kiinteistönmuodostamislaki” 2001. Maanmittaustoimitukset jaotellaan seuraavasti: :1. Kiinteistötoimitukset ::a. Kiinteistönmuodostamistoimitukset :::i. Lohkominen :::ii. Halkominen :::iii. Erillisen vesijätön tai muun erillisen alueen muodostaminen tilaksi tai kiinteistöön liittäminen ::b. Kiinteistöjärjestelytoimitukset :::i. Uusjako :::ii. Rakennusmaan järjestely :::iii. Yhteisten alueiden jaot :::iv. Tilusvaihto :::v. Alueen siirtämiset (vesijätön lunastus; muun yhteisen maa-alueen lunastus; tontinosan lunastus; ulkopalstan lunastus) :::vi. Yhteisen alueen muodostaminen tai alueen liittäminen yhteiseen alueeseen :::vii. Muut kiinteistöjärjestelyt (osuuden siirto tai haamukiinteistön muodostaminen; yhteismetsän muodostaminen; rasitetoimitus) ::c. Kiinteistönmääritystoimitukset :::i. Rajankäynti :::ii. Muu kiinteistönmääritys (KML 101,1 §) :::iii. Kiinteistönmääritys yleisiin tarpeisiin erotetun alueen omistuksen ratkaisemiseksi ja tilaksi muodostamiseksi tai tilaan liittämiseksi :::iv. Kiinteistönmääritys rasitetta koskevan epäselvyyden selvittämiseksi :2. Muut maanmittaustoimitukset ::a. Rekisteriyksikön muodostamistoimitukset :::i. Lunastustoimitus :::ii. Maantietoimitus ::b. Järjestelytoimitukset :::i. Yhteismetsän jako :::ii. Vesitilusjärjestely :::iii. Yksityistietoimitus :::iv. Kaivospiiritoimitus :::v. Ulkoilureittitoimitus ::c. Deklaratiiviset maanmittaustoimitukset :::i. Deklaratiivinen yksityistietoimitus :::ii. Vesipiirirajankäynti :::iii. Sisä- ja ulkosaariston välisen rajan määrääminen :::iv. Kalaväylän rajojen määrääminen :::v. Lohi- ja siikappitoisessa joessa ja joen suussa olevan kalastusrajoitusalueen määrääminen :::vi. Kalatien rajojen määrääminen == Lähteet == == Aiheesta muualla == Maanmittaustoimituksista Maanmittauslaitoksen sivuilla Luokka:Maanmittaus
Toivo Keskinen

Toivo Matias Kustaa Keskinen (6. marraskuuta 1921 Töysä – 4. maaliskuuta 2013 Ähtäri) oli suomalainen talousneuvos ja kauppias. Keskinen perusti vuonna 1946 kiinteän kauppapaikan Tuuriin, josta se siirtyi nykyiselle paikalleen vuonna 1969. Vuonna 1976 hänen poikansa, Matti ja Mikko, ostivat hänen liikkeensä, jolloin yritys sai nimekseen Veljekset Keskinen Oy. Tom Lundberg on kirjoittanut Toivo Keskisestä elämäkertakirjan, Toivon taival, joka julkaistiin vuonna 2004. == Lähteet == == Aiheesta muualla == *In memoriam Toivo Keskinen Luokka:Suomalaiset kauppiaat Luokka:Veljekset Keskinen Luokka:Vuonna 1921 syntyneet Luokka:Vuonna 2013 kuolleet
KHL-kausi 2012–2013

KHL-kausi 2012–2013 oli jääkiekkosarja KHL:n viides kausi. Kausi alkoi Lokomotiv Cupiksi nimetyllä avausottelulla, jossa kohtasivat edelliskauden finalistit OHK Dinamo Moskova ja Avangard Omsk. OHK Dinamo Moskova voitti Gagarin Cupin kukistamalla finaaleissa Traktor Tšeljabinskin voitoin 4-2. Mestaruus oli Dinamolle toinen perättäinen. Joukkueessa pelasi mm. suomalainen Janne Jalasvaara. ==Liigan muutokset== ===Joukkueiden muutokset=== Edellisen kauden lento-onnettomuuden takia väliin jättänyt Lokomotiv Jaroslavl palasi liigaan uudella miehistöllä. Edellisellä kaudella KHL:ään liittynyt Lev Poprad siirtyi Slovakiasta Tšekkiin ja vaihtoi nimensä Lev Prahaksi. Slovakia sai kuitenkin uuden KHL-seuran, kun Slovan Bratislava liittyi liigaan. KHL laajeni myös Ukrainaan, kun Donbass Donetsk liittyi liigaan. ===Runkosarjan muutokset=== Runkosarjassa ottelumäärä väheni edelliskauden 54:stä 52:een. Ottelurunko rakentui siten, että kaikki liigan joukkueet pelasivat toisiaan vastaan kerran kotona ja kerran vieraissa, minkä lisäksi jokainen joukkue pelasi kaksi lisäpeliä "pahinta kilpailijaa" vastaan. Tämä "pahin kilpailija" oli yleensä maantieteellisesti lähimpänä sijainnut joukkue. ===Pudotuspelien muutokset=== Kesken kauden, 22. tammikuuta 2013, liiga lanseerasi uuden turnauksen pudotuspelien ulkopuolelle jääville joukkueille. Tämä turnaus sai nimekseen Cup of Hope eli Toivon Cup, ja se pelattiin samaan aikaan pudotuspelien kanssa. Turnauksen tarkoituksena oli mm. auttaa pelaajia pitämään kuntoaan ja pelituntumaansa yllä kevään MM-kilpailuja varten. Turnauksen neljä parasta joukkuetta sai rahapalkinnon ja turnauksen voittaja sai lisäksi ensimmäisen varausvuoron seuraavaan juniorien varaustilaisuuteen. Ensimmäisen Toivon Cupin voitti Dinamo Riika. ==Merkittäviä tapahtumia== ===NHL:n työsulku=== NHL-kauden aloittanut työsulku toi pelaajamarkkinoille runsaasti vapaita pelaajia. KHL-liiga asetti säännön, jonka mukaan jokainen joukkue sai palkata enintään kolme NHL-pelaajaa. Lisäksi venäläisille joukkueille asetettiin sääntö, jonka mukaan vain yksi näistä kolmesta NHL- pelaajasta sai olla ulkomaalainen. Tämän yhden ulkomaalaispelaajan tuli täyttää vähintään yksi seuraavista kriteereistä: * pelannut vähintään 150 NHL- ottelua viimeisten kolmen kauden aikana * pelannut KHL:ssä aikaisemmin * edustanut maataan vähintään kerran kaksissa edellisessä aikuisten tai nuorten MM-kisoissa tai olympialaisissa * Stanley Cupin voitto, Stanley Cup -finalisti tai henkilökohtaisen palkinnon voitto NHL:ssä ====All Stars -ottelu==== Järjestyksessään viides KHL:n tähdistöottelu pelattiin 13. tammikuuta 2013 Tšeljabinskissa. Vastakkain olivat idän joukkue kapteeninaan Aleksei Morozov ja lännen joukkue kapteeninaan Ilja Kovaltšuk. Idän joukkue voitti ottelun lukemin 18-11. ==Sarjataulukot== ===Läntinen konferenssi=== ====Bobrov- divisioona==== ====Tarasov-divisioona==== ===Itäinen konferenssi=== ====Tšernišov-divisioona==== ====Harlamov-divisioona==== ==Pudotuspelit== Pudotuspelit pelattiin paras seitsemästä järjestelmällä. == Lähteet == == Aiheesta muualla == Luokka:KHL-kaudet Luokka:Jääkiekkosarjojen kausi 2012–2013
Pikajäädytin

Pikajäädytin on pienkone, joka jäädyttää tai viilentää sen kylmälle pinnalle laitetun ruuan. Ajatus on lähtöisin samantapaisesta laitteesta, jota Grant Achatz käytti eräässä ravintolassaan. ==Inspiraatio== Top Chefissä vierailevana tuomarina ollut kokki Grant Achatz käytti samankaltaista laitetta ensimmäisessä chicagolaisessa ravintolassaan Alineassa. Hän keksi laitteen kulinaariteknologi Philip Prestonin avustuksella. Laite on noin mikroaaltouunin kokoinen. Achatz teki yhteistyötä PolyScience-yhtiön kanssa jäähdytyslevyn massatuottamiseksi kotikäyttöön ja muihin ravintoloihin. ==Toiminta== Pikajäädytin pitää yllä tasaisen noin -34,4 °C:n lämpötilan pumppaamalla jäähdytysainetta kompressorin kautta poistaakseen lämpöä teräspinnaltaan. Nesteet, öljy ja geelit jäätyvät pääasiassa 30–90 sekunnissa. Lopputuotteessa on rapea ulkopinta, sisäpuoli pysyy pehmeänä tai kermaisena. ==Lähteet== Luokka:Keittiövälineet
Punjabit

Punjabit (pandžabiksi پنجابی (shahmukhi), ਪੰਜਾਬ (gurmukhi)) ovat etninen ryhmä, joka on kotoisin Pakistanille ja Intialle kuuluvalta Punjabin alueelta. Punjab tarkoittaa ”viiden joen maata”. Punjabit ovat indoarjalainen etninen ryhmä pohjoisintialaista alkuperää, mikä tarkoittaa nykyään Pakistanin Punjabin ja Intian Punjabin lisäksi ihmisiä osista Haryanaa, Kashmiria ja Rajasthania. Perinteisesti punjabien identiteetti perustui kieleen, eikä uskontoon tai alkuperään; pandžabia puhuvat ja Punjabin alueella asuvat jakoivat saman kulttuurillisen taustan. Nykyään käsite on laajentunut koskemaan myös punjabilaista alkuperää olevia ihmisiä, vaikka he eivät enää puhuisi pandžabia. Nykyinen Punjab on yhden maailman vanhimman sivilisaation, Indus-kulttuurin, sijaintipaikka. Britanniasta itsenäistymisen jälkeen Punjabin alue jaettiin kahden valtion kesken uskonnon perusteella. Kansallisten ja uskonnollisten eroavaisuuksien lisäksi punjabit jakautuvat myös eri klaaneihin tai kasteihin, jotka saattavat ulottua yli uskonnollisten ja etnisten rajojen Etelä-Aasiassa. == Lähteet == == Aiheesta muualla == Luokka:Indoeurooppalaiset kansat Luokka:Pakistanin etniset ryhmät Luokka:Intian etniset ryhmät
Elämän lyhyydestä

__NOTOC__ Elämän lyhyydestä () on Seneca nuoremman kirjoittama filosofinen tutkielma, joka opettaa, että mikä tahansa elämän pituus on riittävä, jos elämä on eletty viisaasti. Teos on eräs Senecan dialogeiksi kutsutuista tutkielmista. Seneca kirjoitti sen joskus vuosien 49–55 välillä. Hän osoitti sen ystävälleen Pompeius Paulinukselle.Davie, John: "Introduction". Teoksessa Williams, G. D.: "Introduction". Teoksessa Teos on jaettu 20 lukuun. Esityksessään Seneca nostaa esille monia stoalaisia periaatteita. Hän opettaa, että elämä tuntuu ihmisistä usein lyhyeltä vain siksi, että he pitävät vääriä asioita tärkeinä ja tuhlaavat paljon aikaa merkityksettömien asioiden tavoitteluun. Senecan mukaan luonto antaa ihmisille tarpeeksi aikaa tehdä sen, mikä on todella tärkeää, ja aika tulee vain jakaa oikein. Oikein käytettynä elämä siis on pitkä. Yleisesti ajan voi Senecan mukaan käyttää parhaiten filosofian opinnoissa.Seneca: Elämän lyhyydestä 1-20. == Lähteet == == Kirjallisuutta == === Suomennokset === * === Muita käännöksiä ja tekstilaitoksia === * Seneca: De Brevitate Vitae. Teoksessa * == Aiheesta muualla == * Seneca, Lucius Annaeus: De brevitate vitae. The Latin Library. * Seneca, Lucius Annaeus: On the Shortness of Life. Käännös John W. Basore, 1932. Luokka:Kirjat filosofiasta Luokka:Seneca nuoremman teokset
Woldemar Lojander

Woldemar Lojander (29. maaliskuuta 1895 Hamina – 10. kesäkuuta 1963 HelsinkiOtavan Iso tietosanakirja, Otava 1967, osa 10, Kuolleita (ei sivunumeroa)) oli suomalainen lääkäri ja professori. Lojanderin vanhemmat olivat lääkintöneuvos Uno Lojander ja Alexandra Aladin. Hänen ensimmäinen puolisonsa vuodesta 1922 oli Anna Margareta Schybergson ja toinen vuodesta 1947 Birgitta Christina Sallmén. Lojander tuli ylioppilaaksi Suomalaisesta normaalilyseosta 1913 ja valmistui lääketieteen lisensiaatiksi 1922. Tohtoriksi hän väitteli 1925 ja sai iho- ja sukupuolitautien erikoislääkärin pätevyyden 1927. Lojander oli Helsingin yliopiston hygienian professori vuodesta 1936. Hänen julkaisunsa käsittelivät aiheita sukupuolitautiopin, maito- ja likavesihygienian ja vitamiiniopin alalta.Otavan Iso tietosanakirja, Otava 1968, osa 5, p. 785 Sisällissodan jälkeen Lojander toimi Tammisaaren vankileirin alilääkärinä. Hänet ylennettiin 1919 reservissä lääkintäluutnantiksi ja 1932 lääkintäkapteeniksi. Vuonna 1944 Lojanderista tuli lääkintäeverstiluutnantti. ==Lähteet== ==Aiheesta muualla== *Arno Forsius, Hygienian ja kansanterveystieteen opetusala Helsingin yliopistossa Luokka:Suomalaiset lääkärit Luokka:Helsingin yliopiston professorit Luokka:Suomalaiset professorit Luokka:Suomen sisällissodan valkoiset Luokka:Vuonna 1895 syntyneet Luokka:Vuonna 1963 kuolleet
Olli Lokki

Olli Kristian Lokki (28. huhtikuuta 1916 Helsinki – 6. maaliskuuta 1994 Helsinki) oli suomalainen matemaatikko. Olli Lokin isä oli historioitsija ja koulumies, professori Karl Olof Lindeqvist. Olli Lokki kirjoitti ylioppilaaksi vuonna 1934 Helsingin suomalaisesta normaalilyseosta, opiskeli Helsingin yliopistossa, valmistui maisteriksi vuonna 1939 ja väitteli tohtoriksi Rolf Nevanlinnan johdolla vuonna 1947. Lokin funktioteorian alaan kuuluvan väitöskirjan nimi on Über analytische Funktionen deren Dirichletintegrale endlich ist und die in gegebenen Punkten vorgeschriebene Werte annehmen. Olli Lokin opinnot katkaisi sota. Jatkosodan aikana Lokki toimi matemaatikkona Ilmavoimien esikunnan Ilmatorjuntaosastossa. Sodan jälkeen Lokki siirtyi assistentiksi Helsingin yliopiston matematiikan laitokseen, ja toimittuaan yhden lukuvuoden oppikoulunopettajana hän sai vuonna 1945 nimityksen Teknillisen korkeakoulun matematiikan lehtoriksi. Tässä tehtävässä hän oli vuoteen 1953. Tuolloin hänet nimitettiin saman oppilaitoksen matematiikan apulaisprofessoriksi. Vuodesta 1962 aina eläkkeelle siirtymiseensä asti vuoteen 1979 Lokki oli Teknillisen korkeakoulun sovelletun matematiikan professori. Helsingin yliopiston matematiikan dosentti Lokki oli vuodesta 1952. Olli Lokki toimi vielä vuosina 1980–1984 Teknillisten tieteiden akatemian toimitusjohtajana. Olli Lokki edisti opetuksessaan erityisesti tilastomatematiikan ja operaatiotutkimuksen menetelmien soveltamista käytännön ongelmien ratkaisuun. Hän oli laajasti verkottunut akateemisten piirien ulkopuolellakin. Lokki oli Suomen Laadunvalvontayhdistyksen kunniajäsen ja European Consortium for Mathematics in Industry -yhteisön kunniajäsen. Suomalaisen Tiedeakatemian jäseneksi Olli Lokki valittiin vuonna 1979. Olli Lokin vanhin poika on professori Juhani Lokki. ==Lähteet== Luokka:Suomalaiset matemaatikot Luokka:Teknillisen korkeakoulun professorit Luokka:Vuonna 1916 syntyneet Luokka:Vuonna 1994 kuolleet Luokka:Suomalaiset professorit
Hermeetikko (aikakauskirja)

Hermeetikko-kirja on vuonna 2012 perustettu aikakauskirja, joka ilmestyy 3-4 kertaa vuodessa. Lähinnä alkemiaa, filosofiaa, historiaa, uskontotieteitä, kielitieteitä, salatieteitä ja kulttuuria käsittelevä kirjasarja perustettiin 2012 lakkautetun hermeetikko-lehden (2006-2012) jatkeeksi. Vaikka Hermeetikko- kirja kulkeekin lehden statuksella, on kyseessä ennemmin kirjasarja, jonka jokainen numero käsittää keskimäärin 400 sivua. Sarjan päätoimittajana toimii sen perustaja ja Hermeetikko-lehdestä tuttu Kane Kanerva. Kirjasarja koostuu mm. kiellettyjen ja harvinaisten kirjojen uusinnoista, salatieteellisten klassikoteosten käännöksistä sekä erilaisista tutkimuksista ja artikkeleista. Ominaista Hermeetikolle on myös siihen sisällytetty huumori. ==Lähteet== * Hermeetikko == Aiheesta muualla == * Lehden kotisivut . Luokka:Suomalaiset rajatietolehdet
Alpertonin metroasema

Alperton on Lontoon metron asema Alpertonissa, Lontoossa Piccadilly-linjan varrella. Se kuuluu Oyster-vyöhykkeeseen 4. == Historia == Asema avattiin 28. kesäkuuta 1903 nimellä Perivale Alperton Metropolitan & District Railwayn jatkeelle. Tämä jatke oli Lontoon metron ensimmäisiä sähköistettyjä maanpäällisiä rataosuuksia. Asema sai nykyisen nimensä 7. lokakuuta 1910.Butt 1995, s. 15 Alkuperäinen asemarakennus oli vaatimaton puurunkoinen rakennelma. Vuosina 1930 ja 1931 vanha rakennus purettiin osana valmistautumista aseman siirtoon District Linelta Piccadilly Linelle. Uuden asemarakennuksen suunnitteli Charles Holden moderniin eurooppalaiseen tapaan. Asema on samankaltainen kuin muut Holdenin suunnittelemat asemat, kuten Sudbury Town, Sudbury Hill, Acton Town ja Oakwood. Uusi asema oli toinen kahdesta Lontoon metron asemasta, joissa oli ylöspäin menevät liukuportaat laituritasolle pääsyä varten. Liukuportaat on myöhemmin poistettu käytöstä, ja ne ovat nykyisin seinän takana. Piccadilly Linen läntinen laajennus valmistui 4. heinäkuuta 1932 ja sen junat korvasivat District Linen palvelut asemalla. == Lähteet == * === Viitteet === == Aiheesta muualla == * Alpertonin metroaseman sivu * London Transport Museumin valokuva-arkisto Luokka:Brentin metroasemat
Pietari Longström

Pietari Longström (k. 1718) oli isonvihan aikainen sissipäällikkö, kapteeni. Longström oli suuressa Pohjan sodassa sissiretkillä venäläisiä vastaan ja sai kapteenin arvon 1713. Isonvihan aikana hän teki partioretkiä venäläisten selustaan, vuonna 1715 aina Vehkalahdelle saakka. Hän kaatui C. G. Armfeltin sotaretkellä Norjan tuntureilla. Hänelle on pystytetty muistokivi Norjaan Hegraan 1931.Otavan Iso tietosanakirja, Otava 1968, osa 5, p. 796 Sivu 475. ==Lähteet== ==Aiheesta muualla== *Petter Långström, Svenskt biografiskt lexikon * Erkki Räikkönen : Suomalaisen sissipäällikön hautapoluilla Norjan tuntureilla, Suomen Kuvalehti, 30.07.1927, nro 31, s. 9, Kansalliskirjaston digitaaliset aineistot * Erkki Räikkönen : Pietari Longströmin miekka ja kannukset, Hakkapeliitta, 01.01.1928, nro 1, s. 35, Kansalliskirjaston digitaaliset aineistot Luokka:Isoviha Luokka:Suomalaiset sotilaat Luokka:Suomalaiset sissipäälliköt Luokka:Syntymävuosi tuntematon Luokka:Vuonna 1718 kuolleet
Amershamin asema

Amersham on Lontoon metron ja National Railin asema Amershamissa. Se on Metropolitan-linjan toinen päätepiste. Amersham on Lontoon metron läntisin asema, ja se sijaitsee Oyster-vyöhykkeellä 9. Amersham sijaitsee 147 metriä merenpinnan tason yläpuolella, korkeammalla kuin yksikään toinen Lontoon metron asema. == Historia == Asema avattiin 1. syyskuuta 1892 Metropolitan Railwayn jatkeelle. 12. maaliskuuta 1922 aseman nimeksi vaihdettiin Amersham & Chesham Bois, mutta entinen nimi palautettiin 7. toukokuuta 1937. Aseman historian aikana sinne ovat liikennöineet Great Central Railway ja London and North Eastern Railway. Vuonna 1933 rautatie liitettiin London Passenger Transport Boardin alaisuuteen ja siitä tuli Lontoon metron Metropolitan Line. Rata sähköistettiin vuosina 1959 ja 1960. Metropolitan Linen junista puolet käyttää läntisenä päätepisteenään Amershamia ja puolet Cheshamia. Näin saadaan vähennettyä paikallisten teiden kuormitusta. == Galleria == File:Amersham3 scottnoodle.jpg| Aseman sisäänkäynti. File:Amersham Tube Station2.JPG| Aseman sisäänkäynti. File:Amersham1 scottnoodle.jpg| Aseman tunnus. File:Amersham with Marylebone - Woodford Halse stopping train geograph-2722765-by-Ben- Brooksbank.jpg|Asemalle saapuva juna vuodelta 1959. File:Amersham4 scottnoodle.jpg| Asemalaitureita. File:Amersham tube station 2.jpg| Asemalaitureita. File:Amersham tube station 3.jpg| Asemalaitureita. File:Amersham tube station 4.jpg| Asemalaitureita. == Lähteet == == Aiheesta muualla == * Amershamin juna-aikataulut * Rautatieaseman sivu * Metroaseman sivu Luokka:Lontoon metroasemat Luokka:Englannin rautatieliikennepaikat
Veikko Loppi

Matti Veikko Loppi (1. helmikuuta 1907 Pyhäjärvi Ol – 27. maaliskuuta 2005) oli osuustoiminnan parissa työskennellyt järjestöaktiivi. Hän oli koulutukseltaan filosofian maisteri. Vuosina 1940–1942 hän toimi Suomen Aseveljien Liiton pääsihteerinä ja 1943–1945 liiton toiminnanjohtajana, sen jälkeen liiton jatkajaksi perustetun Kaatuneiden Muistosäätiön puheenjohtajana 45 vuotta.Klubilehti 2/2005, s. 14. Helsingin Suomalainen klubi. Vuodet 1945–1947 hän oli Osuuskassojen Keskus Oy:n asuttamislainaosaston hoitaja, ja sitten SOK:n säästökassajaoston hoitaja 1947–1953, pääsihteeri vuodesta 1953 ja johtokunnan jäsen vuodesta 1962.Otavan Iso tietosanakirja, osa 5, p. 802. Otava 1968. Hän toimi myös Helsingin kaupunginvaltuustossa ja musiikkilautakunnassa. ==Sotapalvelus== Loppi osallistui talvisotaan JR 65:n joukkueenjohtajana Suomussalmen, Raatteen ja Kuhmon taisteluissa. Jatkosodassa hän toimi kranaatinheitinosaston johtajana ja konekiväärikomppanian päällikkönä. Hänet ylennettiin kapteeniksi vuonna 1942. ==Lähteet== Luokka:Helsingin kaupunginvaltuutetut Luokka:Suomalaiset järjestöjohtajat Luokka:Suomen Kansanpuolueen poliitikot Luokka:Vuonna 1907 syntyneet Luokka:Vuonna 2005 kuolleet
Iša Krejčí

pienoiskuva|Iša Krejčín hautaIša Krejčí (10. heinäkuuta 1904 Praha – 6. maaliskuuta 1968 Praha) oli tšekkiläinen kapellimestari ja säveltäjä. Hänen isänsä oli filosofi František Krejčí.Musica.cz: Krejčí Iša Krejčí opiskeli historiaa sekä musiikkitiedettä Kaarlen yliopistossa ja sai lisäksi opetusta Prahan konservatoriossa. Hänen opettajiaan olivat sävellyksessä Karel Boleslav Jirák ja Vítězslav Novák sekä orkesterinjohdossa Václav Talich. Krejčí opiskeli myös pianonsoittoa. Hän työskenteli muun muassa Prahan ja Slovakian kansallisteattereissa. Orkesteri- ja kamarimusiikkiteosten lisäksi Krejčín sävellystuotantoon kuuluu esimerkiksi ooppera Pozdvižení v Efesu (1939–1943). == Lähteet == Luokka:Tšekkiläiset kapellimestarit Luokka:Tšekkiläiset säveltäjät Luokka:Tšekkiläiset oopperasäveltäjät Luokka:Vuonna 1904 syntyneet Luokka:Vuonna 1968 kuolleet
San Marinon taistelu

San Marinon taistelu (tunnetaan myös nimellä Monte Puliton taistelu) oli toisessa maailmansodassa liittoutuneiden ja Saksan välinen taistelu San Marinosta. 27. kesäkuuta 1944 Britannian kuninkaallisten ilmavoimien koneet pommittivat San Marinoa tappaen 35 siviiliä uskoessaan saksalaisten joukkojen olevan alueella. Saksalaiset sijoittivat syyskuun alussa joukkoja San Marinon alueelle. Taistelu alkoi 17. syyskuuta 1944 ja päättyi 20. syyskuuta liittoutuneiden miehittäessä maan pääkaupungin. Taistelussa kuoli 323 liittoutuneiden ja 274 Saksan sotilasta. Liittoutuneet miehittivät San Marinon kahden kuukauden ajaksi. Myöhemmin britit maksoivat San Marinolle 80 000 punnan korvaukset kesäkuun pommituksista. == Lähteet == Luokka:Toisen maailmansodan taistelut Luokka:Saksan taistelut Luokka:Yhdistyneen kuningaskunnan taistelut Luokka:San Marinon historia
Hovin kartano (Vihti)

Hovin kartano (myös Suontaan Hovi) on kartano Vihdissä. Kartano sijaitsee noin kolme kilometriä Vihdin kirkonkylästä itään. Perimätieto kertoo Ruotsin kuningas Kustaa III:n yöpyneen Hovissa eräällä matkallaan vuosien 1788–1789 Kustaa III:n sodan aikana. Hovia isännöi tuolloin Nassokin-suku. Hovin ensimmäisiä omistajia ovat olleet Olli Ollinpoika 1539–1571, Matti Jussinpoika 1572–1574 ja Jaakko Sipinpoika 1575–1584. Vuosina 1627–1752 kartanon omisti Jakob Karlson Skoo, joka aateloitiin vuoden 1630 tienoilla nimellä Hästesko- Fortuna. Axel Gotthard Nassokin omisti tilan vuosina 1769–1784. Vuosina 1784–1812 tila oli jaettuna kahteen osaan. Kruununnimismies Gustav Adolf Engblom omisti tilan vuosina 1838–1874. Valtion koestuslaitoksen (MTT:n edeltäjä) omistuksessa tila oli vuosina 1975–1994. Sittemmin se on ollut taas yksityisomistuksessa. Museovirasto on määritellyt kartanoa ympäröivän Suontaan viljelymaiseman yhdeksi Suomen valtakunnallisesti merkittävistä rakennetuista kulttuuriympäristöistä. ==Lähteet== Luokka:Vihdin kartanot Luokka:Valtakunnallisesti merkittävät rakennetut kulttuuriympäristöt Suomessa
Dornier Do 215

Dornier Do 215 on saksalainen kevyt/keskiraskas ja kaksimoottorinen pommituskone, toisen maailmansodan ajoilta. Siitä kehiteltiin myös muitakin muunnoksia, merkittävimpänä ehkä näistä yöhävittäjämuunnos. Siinä oli eteenpäin suoraan ampuva tykkiaseistus, 2x 20 mm MG FF -konetykkejä, sekä 4x 7,92 mm konekivääriaseistus.Chant: s. 110 Tämän konetyypin piti oleman niin kutsuttu kehitelty vientimuunnos. Sitä vietiin kuitenkin vain muutama harva koneyksilö, Unkariin (4) sekä Neuvostoliittoon (2). Ruotsi tilasi tätä tyyppiä, muttei saanut yhtään lentokonetta. Valmistusmäärä tästä tyypistä käsitti vain 112 koneyksilöä. Yöhävittäjätyyppi oli käytössä Luftwaffen laivueissa, ainakin NJG 1:ssa ja NJG 2:ssa. NJG tarkoittaa samaa kuin Nachtjagdgeschwader.Scutts: s. 19 Tämän lentokoneen edeltäjä oli Dornier Do 17 sekä seuraaja Dornier Do 217. Käytännössä tämä kone oli Do 17:ää 60 km/t nopeampi, pommituskoneena yhtä suuren pommikuorman kuljettamaan kykenevä, sekä toimintamatkaltaan sekä moottoriteholtaan edellistä hieman parempi. Daimler- Benz DB601-tyypin (Aa/Ba) -moottorit olivat 1 100 hevosvoiman tehoiset kukin, antaen koneelle 460 km/h enimmäisnopeuden. Toimintamatkan maksimi oli 2 445 kilometriä. ==Lähteet== *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 110) *Scutts, Jerry: Saksalaiset yöhävittäjä-ässät. Helsinki: Koala-kustannus, 2003. ISBN 952-5186-47-4 (s. 19) ===Viitteet=== Do 215 Luokka:Saksalaiset pommikoneet Luokka:1930-luvun pommikoneet
Odilo Scherer

Odilo Scherer (s. 21. syyskuuta 1949) on brasilialainen kardinaali. Hän toimii São Paulon arkkipiispana ja vastaa näin kuuden miljoonan jäsenen hiippakunnasta.Flavia Krause Jackson: Conclave Meets: The Cardinals Who Would Be Pope Bloomberg, 12.3.2013. Vuoden 2013 paavinvaalissa Schereriä pidettiin vahvana ehdokkaana.Uusi paavi astuu pian Pietarinkirkon parvekkeelle Helsingin Sanomat, 13.3.2013. == Lähteet == Luokka:Brasilialaiset kardinaalit Luokka:Vuonna 1949 syntyneet Luokka:Elävät henkilöt
Akatsuki-luokka (1901)

Akatsuki-luokka () oli keisarillisen Japanin laivaston kahden torpedovenehävittäjän muodostama alusluokka. == Alukset == Akatsuki-luokan hävittäjätJentschura et al 1977, s. 132. Nimi Telakka Kölinlasku Vesille Valmis Kohtalo Akatsuki Yarrow Shipbuilders, Poplar 10. lokakuuta 1900 13. helmikuuta 1901 14. joulukuuta 1901 upposi osuttuaan miinaan 17. toukokuuta 1904 Kasumi Yarrow 1. helmikuuta 1901 23. tammikuuta 1902 14. helmikuuta 1902 romutettu 1. heinäkuuta 1920 == Lähteet == * * === Viitteet === *
Kasumi (1902)

Kasumi () oli keisarillisen Japanin laivaston vuonna 1902 valmistunut Akatsuki-luokan torpedovenehävittäjä. Alus riisuttiin aseista 1. huhtikuuta 1913 ja myytiin romutettavaksi 1. heinäkuuta 1920. == Valmistus == Alus tilattiin osana vuoden 1897 hankintoja Yarrow Shipbuildersilta Poplarista Lontoosta, missä köli laskettiin 1. helmikuuta 1901. Alus laskettiin vesille 23. tammikuuta 1902 ja valmistui kuukautta myöhemmin 14. helmikuuta.Jentschura, Jung & Mickel 1977, s. 132. == Palvelus == Kasumi saapui 25. kesäkuuta 1902 Yokosukaan. Alus osallistui Venäjän–Japanin sotaan, jonka päätyttyä se luokiteltiin 28. elokuuta 1912 kolmannen luokan hävittäjäksi. Alus poistettiin ensilinjan palveluksesta ja riisuttiin aseista 1. huhtikuuta 1913, minkä jälkeen alus palveli tukitehtävissä. Alus myytiin romutettavaksi 1. heinäkuuta 1920. == Lähteet == * * === Viitteet === Luokka:Akatsuki-luokan hävittäjät (1901) Luokka:Yarrow’n valmistamat alukset Luokka:Japanilaiset Venäjän–Japanin sodan hävittäjät
Shirakumo-luokka

Shirakumo-luokka () oli keisarillisen Japanin laivaston kahden torpedovenehävittäjän muodostama alusluokka. == Alukset == Shirakumo-luokan hävittäjät Nimi Telakka Kölinlasku Vesille Valmis Kohtalo Shirakumo John I. Thornycroft and Company, Chiswick 1. helmikuuta 1901 1. lokakuuta 1901 13. helmikuuta 1902 myyty 21. heinäkuuta 1921 Asashio Thornycroft 3. huhtikuuta 1901 10. tammikuuta 1902 4. toukokuuta 1902 myyty 5. huhtikuuta 1926 == Lähteet == * === Viitteet === == Aiheesta muualla == *
Roman Neustädter

Roman Neustädter (s. 18. helmikuuta 1988 Dnepropetrovsk, Ukrainan sosialistinen neuvostotasavalta, Neuvostoliitto) on venäläinen jalkapalloilija. Hän edustaa Bundesliigassa pelaavaa Schalkea. == Ura == === Seurajoukkue === Koko junioriuransa Saksassa viettänyt Neustädter siirtyi kesällä 2012 ilmaisella siirrolla Schalkeen. Hän teki joukkueen kanssa nelivuotisen sopimuksen.Official: Schalke confirm summer signing of Roman Neustadter from Borussia Monchengladbach Goal. Viitattu 13.3.2013. === Maajoukkue === Neustädter edustaa maajoukkuetasolla Venäjää. Toukokuussa 2016 maan kansallisuuden saaneelle Neustädterille myönnettiin lupa pelata maajoukkueessaan jo Ranskan EM-kilpailuissa 2016. Prosessi onnistui tavallista nopeammin, sillä Venäjän presidentti Vladimir Putin oli antanut asiasta virallisen määräyksen aiemmin samassa kuussa. Venäjän urheiluministeri Vitali Mutko vahvisti kuitenkin venäläismedialle, ettei Neustädter saanut poikkeuslupaa kaksoiskansalaisuuteen. Neustädterin oli siis luovuttava Saksan kansalaisuudesta, koska Venäjä ei ole Euroopan unionin jäsen. Ennen aikaansa Venäjän maajoukkueessa, Neustädter ehti edustaa Saksaa ikäkausimaajoukkueissa sekä kahden ottelun verran miesten maajoukkueessa vuosina 2012 ja 2013. Nuo pelit eivät kuitenkaan olleet virallisia pelejä, vaan ystävyysotteluita, mikä mahdollisti vielä maajoukkue-edustuksen muualla. Myös Ukrainan maajoukkue oli aiemmin kiinnostunut Neustädterin palveluksista. == Yksityiselämä == Neustädter muutti Neuvostoliitosta Saksaan 1990-luvun alussa. Hänen isänsä on myös ammattilaisuransa lopettanut jalkapalloilija, Karlsruheria ja Mainzia edustanut Peter Neustädter. == Lähteet == == Aiheesta muualla == * Roman Neustädterin esittely Fussballdaten-sivustolla Luokka:Saksalaiset jalkapalloilijat Luokka:Venäläiset jalkapalloilijat Luokka:Vuonna 1988 syntyneet Luokka:Elävät henkilöt
Georg Luiga

Georg Eduard Luiga (1866–1936) oli virolainen toimittaja ja kirjailija. Hän oli Päevalehden päätoimittaja 1908–1934. Vuonna 1919 hän oli Viron Helsingin- lähetystön lehdistöavustaja. Hän julkaisi runoja ja novelleja.Otavan Iso tietosanakirja, Otava 1968, osa 5, p. 846 Luiga oli nuorena kansakoulunopettajana ja myöhemmin kymmenen vuotta vuoteen 1901 Volgan varrella ja Siperiassa virolaisten siirtokunnissa. Hän oli kahdeksan vuotta Tallinnan kaupunginvaltuuston jäsen.Luiga, Georg Eduard. Tietosanakirja osa 11. Tietosanakirja-osakeyhtiö 1922 ==Teokset== * Laulud (1888) * Uued laulud (1901) * Omad vitsad (1900) * Vägivalla maal (1913). ==Lähteet== ==Aiheesta muualla== *Georg Luiga, Eesti biograafiline andmebaas ISIK Luokka:Virolaiset kirjailijat Luokka:Virolaiset toimittajat Luokka:Virolaiset diplomaatit Luokka:Vuonna 1866 syntyneet Luokka:Vuonna 1936 kuolleet
Umut Bulut

Umut Bulut (s. 15. maaliskuuta 1983 Kayseri, Turkki) on turkkilainen jalkapalloilija. Hän edustaa turkkilaista Kayserisporia ja on kotimaansa lisäksi pelannut vuoden Ranskassa. Hän on pelipaikaltaan hyökkääjä. == Seurajoukkueura == 28\. kesäkuuta 2011 Bulut siirtyi 4,8 miljoonan euron siirtokorvauksella ranskalaisseura Toulouseen. Hän pelasi ensimmäisen ottelunsa sarjassa Ajacciota vastaan. Hän siirtyi kesällä 2012 lainasopimuksella Galatasarayhin. == Maajoukkueura == Bulut on pelannut Turkin maajoukkueessa 38 ottelua ja tehnyt niissä kymmenen maalia vuosina 2007–2015. == Lähteet == == Aiheesta muualla == * Umut Bulutin esittely ttf.org- sivustolla Luokka:Turkkilaiset jalkapalloilijat Luokka:Vuonna 1983 syntyneet Luokka:Elävät henkilöt
Troian Bellisario

Troian Avery Bellisario (s. 28. lokakuuta 1985 Los Angeles, Kalifornia) on yhdysvaltalainen näyttelijä. Hänet tunnetaan parhaiten Spencer Hastingsin roolista televisiosarjassa Valehtelevat viettelijät. Sarjaa alettiin esittää Suomessa Subilla 14. toukokuuta 2012. Bellisarion vanhemmat Donald P. Bellisario ja Deborah Pratt ovat televisiotuottajia. Isän sukujuuret ovat Italiassa ja Serbiassa, äiti on afroamerikkalainen. Hänellä on yksi nuorempi veli sekä kolme sisarpuolta ja kaksi velipuolta. Troian Bellisario teki debyyttiroolinsa jo kolmevuotiaana elokuvassa Viimeinen voitelu (Last Rites, 1988). Vuonna 1998 hän esiintyi elokuvassa Billboard Dad, jonka pääosissa olivat näyttelijäkaksoset Mary-Kate ja Ashley Olsen. Hän on esiintynyt myös televisiosarjoissa kuten Aikahyppy, Kunnian miehet ja NCIS Rikostutkijat. Bellisario valmistui Etelä-Kalifornian yliopistosta. Hän on kertonut kärsineensä high school -aikoinaan syömishäiriöstä ja itsetuhoisuudesta. Bellisario on naimisissa näyttelijä Patrick J. Adamsin kanssa. http://www.pep.ph/news/37650/Pretty-Little-Liars-star-Troian-Bellisario-on- relationship-with-Patrick-J.-Adams:-I-think-we Heillä on vuosina 2018 ja 2021 syntyneet tyttäret. == Lähteet == ==Aiheesta muualla== * https://www.teenvogue.com/story/troian-bellisario-patrick-j-adams-welcome- first-child Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt Luokka:Seulonnan keskeiset artikkelit Luokka:Yhdysvaltalaiset lapsinäyttelijät
Joe Vitale

Joe Vitale voi viitata seuraaviin: * Joe Vitale (s. 1949), yhdysvaltalainen muusikko * Joe Vitale (s. 1985), yhdysvaltalainen jääkiekkoilija
Joe Vitale (jääkiekkoilija)

Joe Vitale (s. 20. elokuuta 1985 St. Louis, Missouri, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Pittsburgh Penguins varasi Vitalen 195. pelaajana NHL:n varaustilaisuudessa 2005. ==Ura== Vitale pelasi kauden 2004–2005 USHL:n Sioux Falls Stampedessa ollen joukkueen sisäisen pistepörssin viides 31 pisteellä. Vuodet 2005–2009 hän edusti NCAA:n Northeastern Universitya. Vitalen sijoitukset joukkueen sisäisessä pistepörssissä olivat kolmas 16 pisteellä, neljäs jälleen 16 pisteellä, ensimmäinen 35 pisteellä ja kolmas 27 pisteellä. Toisena vuotenaan hän oli joukkueen varakapteeni ja sekä kolmantena että neljäntenä vuotenaan kapteeni. Vitale pelasi kauden 2008–2009 aikana myös viisi runkosarja- ja 12 pudotuspeliottelua hänet vuonna 2005 NHL:ään varanneen Pittsburgh Penguinsin farmijoukkueessa AHL:n Wilkes-Barre/Scranton Penguinsissa. Seuraavan kauden hän vietti kokonaisuudessaan Wilkes-Barre/Scrantonissa ollen joukkueen kymmenenneksi paras pistemies 32 pisteellä. Kaudella 2010–2011 Vitale debytoi NHL:ssä 10. helmikuuta 2011 Los Angeles Kingsiä vastaan. Ensimmäisen NHL- maalinsa hän teki 16. helmikuuta 2011 Colorado Avalanchea vastaan. ==Tilastot== 2004–2005 Sioux Falls Stampede USHL 53 11 20 31 62 - - - - - 2005–2006 Northeastern University NCAA 31 8 8 16 71 - - - - - 2006–2007 Northeastern University NCAA 35 7 9 16 54 - - - - - 2007–2008 Northeastern University NCAA 37 12 23 35 75 - - - - - 2008–2009 Northeastern University NCAA 40 7 20 27 76 - - - - - Wilkes-Barre/Scranton AHL 5 2 2 4 2 12 0 0 0 12 2009–2010 Wilkes-Barre/Scranton AHL 74 6 26 32 70 4 0 2 2 0 2010–2011 Pittsburgh Penguins NHL 9 1 1 2 13 - - - - - Wilkes-Barre/Scranton AHL 60 9 21 30 60 11 3 3 6 18 2011–2012 Pittsburgh Penguins NHL 68 4 10 14 56 4 0 0 0 12 2012–2013 Pittsburgh Penguins NHL 33 2 3 5 17 6 0 1 1 6 2013–2014 Pittsburgh Penguins NHL 53 1 13 14 29 13 0 0 0 4 2014–2015 Arizona Coyotes NHL 70 3 6 9 36 - - - - - 2015–2016 Arizona Coyotes NHL 1 0 0 0 5 - - - - - 2016–2017 Detroit Red Wings NHL 0 0 0 0 0 - - - - - 6 kautta yhteensä NHL 234 11 33 44 156 23 0 1 1 22 ==Lähteet== * * * Joe Vitale NHL.comissa Luokka:Yhdysvaltalaiset jääkiekkoilijat Luokka:Pittsburgh Penguinsin varaamat pelaajat Luokka:Vuonna 1985 syntyneet Luokka:Elävät henkilöt